Document ID: 32000R0016

KOMISSION ASETUS (EY) N:o 16/2000,
annettu 5 päivänä tammikuuta 2000,
poikkeamisesta tilapäisestä maataloustuotteiden tuen ennakkovahvistuksen sisältävien vientitodistusten antamista koskevista eräistä säännöksistä asetuksen (EY) N:o 2558/1999 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1) ja erityisesti sen 26, 31 ja 42 artiklan sekä maataloustuotteiden yhteisestä markkinajärjestelystä annettujen muiden asetusten vastaavat säännökset,
sekä katsoo seuraavaa:
1) Jäsenvaltioiden komissiolle toimittamissa tiedoissa mahdollisesti esiintyvät häiriöt uhkaavat tuen ennakkovahvistuksen sisältävien vientitodistusten järjestelmän moitteetonta hallintoa siirryttäessä vuodesta 1999 vuoteen 2000, ja tämän vuoksi komission asetuksen (EY) N:o 2558/1999(2) 2 artiklassa säädetään, että maito- ja maitotuotealan tuotteiden, naudanlihan, sianlihan, siipikarjanlihan, munien, hedelmien ja vihannesten, hedelmistä ja vihanneksista jalostettujen tuotteiden, viinin, viljan, riisin, sokerin, oliiviöljyn sekä perustamissopimuksen liitteeseen I kuulumattomina tuotteina vietyjen maataloustuotteiden tuen ennakkovahvistuksen sisältävien todistusten antamiselle vahvistettuja, kyseisen asetuksen 1 artiklassa tarkoitettuja harkinta-aikoja pidennetään kymmeneen päivään, kun todistushakemus jätetään 27. joulukuuta 1999 ja 10. tammikuuta 2000 välisenä aikana.
2) Koska todistusten antamiselle vahvistetun harkinta-ajan pidentäminen on kuitenkin väliaikainen ja poikkeuksellinen toimenpide, asetuksen (EY) N:o 2558/1999 3 artiklassa säädetään myös, että komissiolla on mahdollisuus kumota kyseinen asetus ja palauttaa ennen sen soveltamista vallinnut tilanne heti, kun se toteaa, että siirtymistä vuodesta 1999 vuoteen 2000 koskevien tietojen toimittamisessa ei ole esiintynyt häiriöitä tai että niitä ei esiinny enää.
3) Koska jäsenvaltioiden komissiolle toimittamissa tiedoissa ei ole todettu häiriöitä, on syytä kumota asetus (EY) N:o 2558/1999 ja palauttaa ennen asetuksen soveltamista vallinnut tilanne todistusten antamista koskevien harkinta-aikojen osalta,
ON ANTANUT TÄMÄN ASETUKSEN:
1 artikla
Kumotaan asetus (EY) N:o 2558/1999.
Jos komissio ei toteuta erityisiä toimenpiteitä, tuen ennakkovahvistuksen sisältävien vientitodistusten antamista koskevat harkinta-ajat vahvistetaan seuraavissa säännöksissä:
- komission asetuksen (EY) N:o 174/1999(3) 10 artiklan 1 kohta
- komission asetuksen (EY) N:o 1445/95(4) 10 artiklan 1 kohta
- komission asetuksen (EY) N:o 1370/95(5) 3 artiklan 3 kohta
- komission asetuksen (EY) N:o 1371/95(6) 3 artiklan 3 kohta
- komission asetuksen (EY) N:o 1372/95(7) 3 artiklan 3 kohta
- komission asetuksen (EY) N:o 2190/96(8) 2 artiklan 4 kohta
- komission asetuksen (EY) N:o 1429/95(9) 4 artiklan 2 kohta
- komission asetuksen (EY) N:o 1685/95(10) 3 artiklan 2 kohta
- komission asetuksen (EY) N:o 1162/95(11) 7 artiklan 3 kohta
- komission asetuksen (EY) N:o 2543/95(12) 3 artiklan 2 kohta
- komission asetuksen (EY) N:o 1464/95(13) 9 artiklan 1 kohdan toinen luetelmakohta
- komission asetuksen (EY) N:o 1223/94(14) 3 artiklan 3 kohta
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Jos kuitenkin ennen tämän asetuksen voimaantulopäivää jätetyn todistushakemuksen 1 artiklassa tarkoitettu harkinta-aika on päättynyt kyseiseen päivämäärään mennessä, todistus on annettava viipymättä. Kaikkiin muihin todistushakemuksiin sovelletaan 1 artiklassa tarkoitettuja harkinta-aikoja.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä tammikuuta 2000.

Labels: 3
15
6